CELEX: E2016J0018
Language: lt
Date: 2017-06-07 00:00:00
Title: 2017 m. birželio 7 d. Teismo sprendimas byloje E-18/16 ELPA priežiūros institucija prieš Islandiją (ELPA valstybės įsipareigojimų nevykdymas – Neįgyvendinimas – Reglamentas (ES) Nr. 98/2013 dėl prekybos sprogstamųjų medžiagų pirmtakais ir jų naudojimo)

28.9.2017   
            
            
               LT
            
            
               Europos Sąjungos oficialusis leidinys
            
            
               C 321/11
            
         TEISMO SPRENDIMAS
   2017 m. birželio 7 d.
   byloje E-18/16
   
      ELPA priežiūros institucija prieš Islandiją
   
   
      (ELPA valstybės įsipareigojimų nevykdymas – Neįgyvendinimas – Reglamentas (ES) Nr. 98/2013 dėl prekybos sprogstamųjų medžiagų pirmtakais ir jų naudojimo)
   
   (2017/C 321/10)
   Byloje E-18/16 ELPA priežiūros institucija prieš Islandiją dėl PRAŠYMO pripažinti, kad Islandija neužtikrino, kad būtų priimtos priemonės, reikalingos Europos ekonominės erdvės susitarimo II priedo XV skyriaus 12zzq punkte nurodytam teisės aktui (2013 m. sausio 15 d. Europos Parlamento ir Tarybos reglamentui (ES) Nr. 98/2013 dėl prekybos sprogstamųjų medžiagų pirmtakais ir jų naudojimo), Susitarimo 1 protokolu suderintam su šiuo Susitarimu, perkelti į nacionalinės teisės sistemą, kaip reikalaujama pagal Susitarimo 7 straipsnį, Teismas, kurį sudaro pirmininkas Carlas Baudenbacheris ir teisėjai Peras Christiansenas (pranešėjas) ir Benediktas Bogasonas (ad hoc teisėjas), 2017 m. birželio 7 d. priėmė sprendimą, kurio rezoliucinė dalis yra tokia:
   Teismas:
   
               1.
            
            
               Pripažįsta, kad Islandija neužtikrino, kad būtų priimtos priemonės, reikalingos Europos ekonominės erdvės susitarimo II priedo XV skyriaus 12zzq punkte nurodytam teisės aktui (2013 m. sausio 15 d. Europos Parlamento ir Tarybos reglamentui (ES) Nr. 98/2013 dėl prekybos sprogstamųjų medžiagų pirmtakais ir jų naudojimo), Susitarimo 1 protokolu suderintam su šiuo Susitarimu, perkelti į nacionalinės teisės sistemą, kaip reikalaujama pagal Susitarimo 7 straipsnį.
            
         
               2.
            
            
               Nurodo Islandijai padengti bylinėjimosi išlaidas.